KBANK จ๋อย! กำไรวูบ 12% เหตุรายได้รับประกันภัยลด
KBANK เผยกำไร Q3/60 ลดลง 12.74% มาที่ 9.47 พันลบ. จากปีก่อนมีกำไร 1.09 หมื่นลบ. เหตุรายได้สุทธิจากการรับประกันภัยลดลง ขณะที่ 9 เดือนแรกมีกำไร 2.86 หมื่นลบ. ลดลง 4.34% จากปีก่อนมีกำไร 2.99 หมื่นลบ.
20 ต.ค. 2560

ธนาคารกสิกรไทย จำกัด (มหาชน) หรือ KBANK รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้
โดยผลการดำเนินงานประจำไตรมาส 3/60 มีกำไรสุทธิลดลง เนื่องจากรายได้สุทธิจากการรับประกันภัยลดลง

ขณะที่อัตราส่วนสินเชื่อด้อยคุณภาพ (NPL) อยู่ที่ระดับ 3.30% ลดลงจากปีก่อนที่มี NPL อยู่ที่ระดับ 3.32%
อย่างไรก็ตาม อัตราส่วนค่าเผื่อหนี้สงสัยจะสูญต่อเงินให้สินเชื่อด้อยคุณภาพ (Coverage ratio) อยู่ที่ระดับ 140.66%เพิ่มขึ้นจากปีก่อนที่อยู่ที่ระดับ 130.92%
ขณะที่ผลการดำเนินงานสำหรับงวด 9 เดือน ปี 2560 เมื่อเปรียบเทียบกับงวดเดียวกันของปี 2559 ธนาคารและบริษัทย่อยมีกำไรสุทธิ จำนวน 28,631 ล้านบาท ลดลงจากงวดเดียวกันของปีก่อนจำนวน 1,299 ล้านบาท หรือ 4.34% โดยเป็นผลมาจากธนาคารมีการตั้งสำรองค่าเผื่อหนี้สงสัยจะสูญเพิ่มขึ้น